OpenLLM-France/wikimedia huggingface dataset:
# Nalini Cheriel

Nalini Cheriel, més coneguda com a Didi Cheriel, és una artista visual, música i realitzadora de vídeo resident a Los Angeles, Califòrnia.

## Carrera

Amb 19 anys, va començar dissenyant samarretes i portades de discos per a diversos grups d'Oregon. Es va convertir en un membre de la banda Adickdid, que va ser distribuïda per diverses discogràfiques, com Yoyo Registres o Kill Rock Stars. Anterioriment, havia tocat amb bandes com Juned, Teen Angels i The Hindi Guns.
En 2001, Cheriel, juntament amb amics Kurt Voss i Zoe Poledouris, va enregistrar la pel·lícula "Down and Out With the Dolls." Aquesta pel·lícula està vagament basada en la vida de Cheriel com a música. Posteriorment, Cheriel es va establir en a Los Angeles, Califòrnia on hi viu encara.
Allí va començar la seva carrera com a artista visual. El seu treball contínua amb les temàtiques explorades a nivell musical, així com nous conceptes. El tema principal del seu art, segons l'autora, és reflectir els intents dels éssers humans per connectar amb la resta de la gent i amb el món. Cheriel s'interessa per la relació entre l'ésser humà i el seu entorn natural, i en les seves pintures abunden els animals, que utilitza per descriure emocions humanes.

## Referències

* ↑ «Juned: A Talented Band Of Refugees». Arxivat de l'original el 1 de desembre 2017. [Consulta: 18 agost 2017].
* ↑ «OBEY Collaborates with Artist Deedee Cheriel». [Consulta: 18 agost 2017].
* ↑ «Deedee Cheriel» (en anglès). [Consulta: 18 agost 2017].
* ↑ «The Standard Downtown Mural Delivers With Deedee Cheriel», 27-03-2012. [Consulta: 18 agost 2017].
* ↑ «The Naturalist». [Consulta: 18 agost 2017].
* ↑ «Mythological Inspired Exhibition : Deedee Cheriel», 09-07-2015. Arxivat de l'original el 28 d’abril 2018. [Consulta: 18 agost 2017].
* ↑ «A Highland Park Artist Uses Animals to Capture the Messiness of Human Life», 23-05-2016. [Consulta: 18 agost 2017].
* ↑ «'Street art is like a dog urinating on a wall': Rare female street», 19-04-2013. [Consulta: 18 agost 2017].
# Guy Lee Thys

Guy Lee Thys (nascut el 20 d'octubre de 1952) és un productor, director i guionista de cinema belga.
El 1981 Guy Lee Thys, el sobrenom del qual als mitjans belgues és "enfant terrible del cinema flamenc", va establir Skyline Films, rebatejada com a Fact & Fiction el 1992. La petita productora produeix producció moderada. llargmetratges de pressupost moderat de ficció i documentals. Fact & Fiction té la seu a Anvers, Bèlgica.

## Obres

* The Pencil Murders (també conegut com De Potloodmoorden, 1982)
* Cruel Horizon (aka Boat People, 1989)
* Shades, com a guionista i productor associat, protagonitzada per Mickey Rourke, dirigida per Eric Van Looy (1999)
* Kassablanka (2002), una història de Romeu i Julieta ambientada en un barri de classe obrera d'Anvers on s'enfronten musulmans i supremacistes blancs
* Suspect, emo-drama sobre víctimes falses de l'incest, estrenat el 2005
* The Box Collector (2008), com a guionista i productor associat, dirigida per John Daly, rodada a Winnipeg, Manitoba, l'estiu del 2007 al Canadà.
* Mixed Kebab (2012), la història sobre la relació gai entre un noi flamenc i un noi turc.

## Referències

* ↑ Guy Lee Thys a flandersimage
* ↑ Guy Lee Thys a cineuropa.org

## Enllaços externs

* Web personal
# Pascual Salvador i Avellaneda

Pascual Salvador Avellaneda (Barcelona, 1951) és un dissenyador industrial i arquitecte d'interiors català.
Cursa estudis a l'Escola Massana de Barcelona, obtenint el títol el 1974. Inicia la seva activitat realitzant projectes d'arquitectura interior d'habitatges: empreses, espais d'oci, etc., conjuntament amb l'estudi Bonamusa.
El 1990 obre estudi propi a Barcelona oferint serveis d'assessoria global de disseny, disseny de producte, gràfic, d'interiors i imatge corporativa. El 2004 obre un segon estudi a Mèxic.
Ha col·laborat amb empreses com Biok, Vilagrasa, Carpyen, Fundación Televisa, Ajuntament de Barcelona o Akaba. Compagina la seva tasca professional amb l'ensenyament a escoles tant nacionals (Llotja, Lai i Eina) com estrangeres, impartint cursos i seminaris en centres com el Vitra Design Museum o al Centre Georges Pompidou i ciutats com Xangai, Mexico DF o Caracas entre d'altres. És membre de l'Asociación de Diseñadores Profesionales de la qual ha estat membre de la junta com també ho ha estat de la de l'ADI FAD i membre del BEDA (Bureau of European Designers Association). Els seus dissenys han estat guardonats amb diversos premis i eleccions. Entre els seus treballs podem destacar el llum de peu Galilea (1994) o les cartelleres Acta (1999).

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 16 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# Serra del Magre (Bertí)

La Serra del Magre és una serra del terme municipal de Sant Quirze Safaja, a la comarca del Moianès. És en territori del poble rural de Bertí.
Està situat en el sector més oriental del terme, en el vessant sud-occidental del Puig Descalç, del qual és un contrafort. A mitja serra hi ha situada la masia de la Serra, actualment en ruïnes. Es troba a l'esquerra del torrent de l'Ullar i a la dreta del torrent del Traver.
En el seu vessant meridional s'estén el Solell de Cal Magre i Can Niolda, i en el septentrional, la Baga de Cal Magre. En el seu extrem nord-est s'obre el Camp del Mill.

## Enllaços externs

* El Serrat del Magre en el seu entorn, a l'Institut Cartogràfic de Catalunya
# Askøy

Askøy és un municipi illa situat al comtat de Vestland, Noruega. Té 28.380 habitants (2016) i la seva superfície és de 101.11 km². El centre administratiu del municipi és Kleppestø. Altres pobles importants de l'illa són Florvåg, Erdal, Ask i Hetlevik.
Des que es va inaugurar el pont d'Askøy el 1992, que connecta la ciutat amb Bergen, el municipi ha experimentat un ràpid augment de població. És també l'illa més poblada de Noruega.

## Informació general
### Nom

La primera part del nom Askøy prové de la granja Ask (en nòrdic antic: Askr), que significa «freixe», mentre que la terminació øy significa «illa». Per tant, Askøy significa illa del freixe. Fins al 1918 el nom s'escrivia Askøen.

### Escut d'armes

L'escut d'armes se'ls va concedir el 28 de setembre de 1961. L'escut és parlant i mostra un freixe (Ask) en una illa (øy) amb ones a la base de l'escut. Els colors són verd i blanc.

## Geografia

Askøy és un municipi situat completament en l'illa principal homònima i l'illa de menys importància de Herdla, encara que també pertanyen a l'illa molts illots. El municipi està envoltat per tres fiords: el Hjeltefjorden, a l'oest i al nord; Byfjorden a l'est; i Herdlefjorden al nord-est. El municipi limita al nord amb Radøy, amb Meland al nord-est, amb Bergen al sud-est, amb Fjell al sud-oest, i amb Øygarden al nord-oest.
Askøy té una de les poblacions de més ràpid creixement de Noruega, a causa de l'afluència de nous habitants de Bergen, Midhordland i Nordhordland després de l'obertura del pont d'Askøy el 1992. Al nord d'Askøy es troba l'illa de Herdla, una popular zona d'esbarjo on s'hi troba un antic aeroport alemany en desús, que es va utilitzar a la Segona Guerra Mundial.
La densitat de població més elevada del municipi es troba a la costa sud i a l'est. Kleppestø i Strusshamn estan situats a la costa sud i Florvåg és a la costa est. Florvåg va estar connectat amb el centre de Bergen durant moltes dècades a través de diferents transbordadors. Les parts nord i oest de l0illa són escassament poblades.
Hi ha un gran llac a la part sud-est de l'illa, l'Askevatnet. La muntanya més alta de l'illa és l'Askefjellet. L'àrea de recreació de Kollevågen es troba a la part occidental de l'illa.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 20 novembre 2016].
* ↑ «O. Rygh: Norske Gaardnavne». www.dokpro.uio.no. [Consulta: 6 desembre 2016].
* ↑ «Askøy - Kommunevåpen Askøy (coat of arms)». www.ngw.nl. [Consulta: 6 desembre 2016].

## Enllaços externs

* Askøy - Lloc web oficial
# Fargesia nitida

La Fargesia nitida és una espècie de bambú, del gènere Fargesia de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
Ha rebut els noms d'arundinaria nitida (Mitford) i sinarundinaria nitida ((Mitford.) Nakai) i thamnocalamus nitidus. En anglès se l'anomena "Blue Fountain" (font blava) o "Hardy Blue Bamboo" (Bambú dur blavós).

## Característiques

És originari de la Xina, on es fa en alçades entre els 2.400 i els 4.100 metres; suporta temperatures de -28 °C. Creix verticalment fins a assolir alçades de dos a sis metres. De caràcter perenne, les seves fulles són fines i allargades, i creixen de forma molt compacta.
De floracions molt espaiades en el temps, la de l'any 2006 va afectar la població de pandes gegants, que són grans consumidors d'aquest bambú. Les seves canyes s'usen per a fer tanques, en la construcció i en cistelleria.

## Varietats cultivades

Fargesia nitida "Anceps", F.nitida "Chennevières", F.nitida "Eisenach", F.nitida "Gansu", F.nitida "Great Wall", F.nitida "Nymphenburg", F.nitida "Wakehurst"

## Enllaços externs

* Breu descripció (francès)
* Descripció de la fargesia nitida a la GrassBase (anglès)
* Descripció i fotografies (alemany)
# Santa Anna de la Fabregada

Santa Anna de la Fabregada és una església del municipi de la Baronia de Rialb (Noguera) que forma part de l'Inventari del Patrimoni Arquitectònic de Catalunya.

## Descripció

És un edifici d'una sola nau, molt estreta, coberta amb volta de canó reforçada per dos arcs torals que arrenquen de pilastres de secció rectangular de poc relleu. L'absis és semicircular i està precedit per un tram presbiteral, i conserva l'altar original format per una llosa de pedra recolzada en suport monolític. A l'absis hi ha una finestra de doble esqueixada, a la façana sud n'hi ha dues més, una d'elles paredada. La finestra de ponent és cruciforme. La porta es troba al mur sud i és resolta amb arc de mig punt. Les façanes no presenten cap tipus d'ornamentació. L'interior és emblanquinat. L'aparell és format per carreuons irregulars i la seva tipologia, malgrat la manca d'ornamentació, ens indiquen que es tracta d'un edifici del segle xi.

## Història

El lloc de la Fabregada es pot identificar amb la possessió que Ramon Guerau donà l'església del Sant Sepulcre de la Seu d'Urgell el 1902. En aquella ocasió Ramon Guerau cedí un mas que es trobava dins del castell de Tarabau, a l'indret anomenat Santa Eulàlia, segurament amb referència a la primitiva advocació de la capella actual de Santa Anna. Si aquest fos el cas, aquesta seria la primera notícia històrica sobre l'església de la Mare de Déu de Fabregada. El document estableix com a afrontacions del mas els següents termes: a llevant Ramoneda, a migdia Martimà, a ponent la serra de Benavent i al nord el castell de Gavarra. La masia de la Fabregada, mencionada també en el consell general del Rialb el 1699, ha estat habitada fins fa poc temps.

## Referències

* 1 2 «Santa Anna de la Fabregada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r novembre 2014].
# Canal Bari Doab

El canal de Bari Doab és un canal de reg a l'Índia, a la zona fronterera amb Pakistan al Panjab (antics districtes de Gurdaspur, Amritsar, i Lahore). Té origen al riu Ravi i creua la comarca anomenada Bari Doab que li dona nom, regant una superfície de 175000 hectàrees. La longitud total incloses les branques és de 595 km i hi ha 1550 km de canalons distributaris de l'aigua. El canal no es pot navegar.
Va ser inicialment una millora del canal Hasli, construït el 1633 per Ali Mardan Khan, el famós enginyer de l'emperador Shah Jahan. Després de l'ocupació de Lahore pels britànics el major Napier (després Lord Napier) va iniciar l'estudi del projecte que finalment es va fer sense aprofitar el canal Hasli. Es van crear algunes branques secundàries com la branca Kasur (subdividida en dues) i la branca Sobraon. Acaba al riu Bias i en part torna al Ravi. El canal fou iniciat el 1849/1850 i acabat deu anys després.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Gómelevka

Gómelevka (en rus: Гомелевка) és un poble de l'óblast de l'Amur, a Rússia, que el 2018 tenia 2 habitants, pertany al districte de Bureiski.

## Referències

* ↑ terrus.ru — база данных России
# Pas del Gois

El Pas del Gois, o en francès, Passage du Gois, és una carretera situada en la Badia de Bourgneuf i que uneix l'Illa de Noirmoutier (comuna de Barbâtre) amb el continent (comuna de Beauvoir-sur-Mer), en el departament francès de la Vandea. Es caracteritza pel fet que la carretera queda anegada pel mar segons la marea. El pas és practicable amb la baixamar, quedant inundat dues vegades al dia per la pleamar. Existeixen altres llocs d'aquest tipus, però la seva característica particular és la seva longitud, d'uns 4,5 km. L'altura de l'aigua que cobreix el pas amb la marea alta varia entre els 1,30 metres i els 4 metres. Des de 1971, el Pont de Noirmoutier, que uneix l'illa amb el continent, és una alternativa al Pas del Gois.

## Tour de França

Aquest pas és conegut per haver-se utilitzat en la segona etapa del Tour de França 1999 provocant nombroses caigudes i corts en l'escamot, entre elles la d'Alex Zülle, un dels favorits per arribar de groc a París.
També es va utilitzar el pas en el Tour de França 2011 però de forma neutralitzada en l'inici de l'etapa.

## Referències

* ↑ «Archived copy». Arxivat de l'original el 2015-07-06. [Consulta: 7 juliol 2015].

## Vegeu també

* Taula de marees
* Mont Saint-Michel

## Enllaços externs

* Web oficial
# Seongnan hwangso

Seongnan hwangso (títol original en coreà, 성난황소; distribuïda internacionament amb el títol en anglès d'Unstoppable) és una pel·lícula de thriller d'acció sud-coreana del 2018 escrita i dirigida per Kim Min-ho. És protagonitzada per Ma Dong-seok, Song Ji-hyo, Kim Sung-oh, Kim Min-jae, Park Ji-hwan i Bae Noo-ri. A la pel·lícula, un antic gàngster llegendari convertit en distribuïdor de marisc emprèn una croada per rescatar la seva dona d'una xarxa de tràfic de persones. S'ha doblat al català.
El rodatge principal va començar el 4 de maig de 2018 i es va acabar el 3 d'agost de 2018.
La pel·lícula es va estrenar el 22 de novembre de 2018.

## Referències

* ↑ «성난황소» (en coreà). Naver.
* ↑ «Unstoppable (2018)». Korean Film Biz Zone.
* ↑ «Don LEE Confirmed for Action Film RAGING BULL». Korean Film Biz Zone, 16-10-2018.
* ↑ «Imparable». Goita què fan, ara!. [Consulta: 18 juliol 2024].
* ↑ «UNSTOPPABLE with Don LEE Completes Filming». Korean Film Biz Zone, 16-10-2018.
* ↑ «성난황소» (en coreà). Korean Film Biz Zone.
* ↑ «마동석 '성난황소' 11월 22일 개봉 확정…핵주먹 액션 간다» (en coreà). Newsen, 31-10-2018.
# Calze major

El calze major en el ronyó, recull l'orina dels calzes menors abocant-la a la pelvis renal. En cada ronyó hi ha dos o tres calzes per cada pelvis renal.

## Vegeu també

* Síndrome de Fraley
# Canal Ajuntament

Canal Ajuntament és un portal d'Internet que va néixer el 2011 per donar visibilitat a les actuacions que es fan des dels municipis de Catalunya.
El periodista Marc Sureda endegà el projecte el 2011 en el marc de la primera edició del postgrau en Producció periodística multimèdia de la Universitat Oberta de Catalunya i l'Agència Catalana de Notícies, quan s'inicià una fase pilot d'un any i mig. El juliol de 2014, dos anys després d'entrar en funcionament, comptava amb 3.500 usuaris registrats, la majoria alcaldes, regidors, tècnics municipals i periodistes. El portal incorpora un mapa de les xarxes socials que utilitzen els consistoris catalans. També hi ha publicades 947 fitxes amb informació estadística, proporcionada per l'Idescat.
El projecte formà part de la Jornada de Disseny Periodístic a la Xarxa a la UPF del 2013. En el marc del projecte Sureda va publicar el llibre Manual de comunicació per a ajuntaments petits (i no tan petits) que aporta idees, exemples i bones pràctiques per ajudar a la comunicació dels consistoris catalans.

## Referències

* ↑ «´Canal Ajuntament´ dona servei a trenta municipis en el seu segon any de vida». Diari de Girona, 19-07-2014 [Consulta: 29 juny 2015].
* ↑ ACN «'Canal Ajuntament' celebra el segon aniversari donant servei a una trentena de municipis». 3cat24.cat, 18-07-2014 [Consulta: 29 juny 2015].
* ↑ «'Canal Ajuntament' celebra el segon aniversari i ja dona servei a una trentena de municipis». ARA, 18-07-2014 [Consulta: 29 juny 2015].
* ↑ «Entrevista a Marc Sureda». , 2013 [Consulta: 29 juny 2015].
* ↑ «Canal Ajuntament participa en una jornada a la UPF». UOC. UOC. Arxivat de l'original el 1 de juliol 2015. [Consulta: 29 juny 2015].
* ↑ Bagué, Gerard «Els ajuntaments petits també volen sortir als mitjans». ARA, 20-03-2015 [Consulta: 29 juny 2015].

## Enllaços externs

* Pàgina oficial
* Canal Ajuntament a TV3 Arxivat 2016-03-03 a Wayback Machine.
# Calcis (Etòlia)

* Per a altres significats, vegeu «Calcis (desambiguació)».
Calcis (en llatí Chalcis, en grec antic Χαλκίς), també anomenada Calceia (Χάλκεια) per Polibi i Hipocalcis (Ὑποχαλκίς per Estrabó) era una ciutat d'Etòlia situada a la costa, a poca distpancia a l'est de la desembocadura del riu Evenos i als peus d'una muntanya anomenada Hipocalcis.
Calcis era una de les cinc ciutats d'Etòlia que Homer menciona a la Ilíada al Catàleg de les naus, i li dona l'epítet de ἀγχίαλος (anchialos, propera a la costa). Durant el període històric se la va continuar mencionant per Tucídides, Polibi i Estrabó.

## Referències

* ↑ Smith, William (ed.). «2. Chalcis». Dictionary of Greek and Roman Geography (1854). [Consulta: 21 juliol 2021].
# Nil Superior

* Aquest article tracta sobre la regió del Sudan del Sud. Si cerqueu per l'estat de 1991 a 1994, vegeu «Gran Nil Superior».
Nil Superior o Alt Nil (anglès Upper Nile) és un del deu estats del Sudan del Sud que rep el nom del Nil Blanc que rega les seves terres. Aquest estat ocupa només la part nord-est de l'antiga regió del Nil Superior, i de l'estat (1991-1994) del Nil Superior, coneguts modernament com a regió del Gran Nil Superior i estat del (Gran) Nil Superior, i dels quals van formar part els avui dia estats de Jonglei i Unitat. Té una superfície de 77.773 km² i una població de 964.353 habitants (2008). La capital és Malakal. La ciutat de Kodok, lloc on es va produir l'incident de Fashoda està situada a l'estat. L'estat va formar part del Sudan fins al 9 de juliol de 2011 quan el Sudan del Sud del que formava part es va separar.
Com els altres estats del Sudan del Sud, Nil Superior està dividit en comtat, en nombre de 12: Baliet, Fachoda, Longechuk, Maban, Malakal, Manyo, Maiwut, Melut, Nasir, Panyikang, Renk i Ulang. A Malakal es publica un diari digital, l'únic del Sudan del Sud.

## Referències

* ↑ Upper Nile Arxivat 2011-03-02 a Wayback Machine.. UNHCR, South Sudan
* ↑ «The Upper Nile Times». Arxivat de l'original el 2020-09-23. [Consulta: 23 març 2021].
# Nicotiana

Nicotiana és un gènere de plantes de la família de les solanàcies.

## Particularitats

Hi ha més de 60 espècies. El nom li va ser donat en homenatge a Jean Nicot, l'ambaixador francès a Lisboa que importà a França al tabac de Virgínia el 1560. Nicotiana prové del francès nicotiane, nom culte del tabac.

## Taxonomia

* Nicotiana acuminata
* Nicotiana alata
* Nicotiana attenuata
* Nicotiana bigelovil
* Nicotiana clevelandii
* Nicotiana debneyi
* Nicotiana excelsior
* Nicotiana exigua
* Nicotiana forgetiana
* Nicotiana glauca - tabac de jardí
* Nicotiana glutinosa
* Nicotiana kawakamii
* Nicotiana knightiana
* Nicotiana langsdorffii
* Nicotiana longiflora
* Nicotiana obtusifolia
* Nicotiana otephora
* Nicotiana paniculata
* Nicotiana plumbagifolia
* Nicotiana quadrivalvis
* Nicotiana repanda
* Nicotiana rustica - tabac de pota
* Nicotiana x sanderae
* Nicotiana suaveolens
* Nicotiana sylvestris
* Nicotiana tabacum - tabaquera
* Nicotiana tomentosa

## Referències

* ↑ = TSN&search_value = 30562 ITIS 30562 as of 2002-08-28
# Nicosia (Sicília)

Nicosia (sicilià Nicusìa) és un municipi italià, dins de la província d'Enna. L'any 2007 tenia 14.726 habitants. Limita amb els municipis de Calascibetta, Castel di Lucio (ME), Cerami, Gagliano Castelferrato, Gangi (PA), Geraci Siculo (PA), Leonforte, Mistretta (ME), Nissoria, Sperlinga i Agira.

## Fills il·lustres

* Pietro Vinci (1525-1584) fou un compositor i madrigalista.

## Administració

Llista d'alcaldes :
| Període | Identitat | Partit |
| 2008- | Antonello Catania | Centreesquerra |

## Galeria d'imatges

* Ajuntament
* Església San Salvatore
* Catedral San Nicolò
# Nobuhiro Ueno

Nobuhiro Ueno (Prefectura de Shiga, 26 d'agost de 1965) és un futbolista japonès.

## Selecció japonesa

Va formar part de l'equip olímpic japonès a la Copa d'Àsia de 1988.

## Referències

* footballdatabase.eu
# Cambozola

El cambozola és un formatge alemany elaborat amb de llet de vaca que és una combinació del formatge camembert francès i el gorgonzola italià. Va ser patentat i produït industrialment per al mercat mundial per la companyia alemanya Champignon als anys 1970. El formatge (anomenat originàriament Bavaria Blu), va ser inventat al voltant de 1900 i encara es produeix per la família Bergader a la regió de Chiemgau de Baviera.
Es fa amb la mateixa floridura blava Penicillium roqueforti usat per fer el gorgonzola, el roquefort, i el stilton. A la llet se li afegeix nata el que dona una rica consistència. La crosta del formatge és similar a la del camembert. La pasta és suau, però compacta, de consistència suau i homogènia, i amb un color lleugerament groguenc. Cambozola té un sabor característic que resulta més suau que el gorgonzola o el camembert. El nom del formatge sembla haver estat un acrònim de camembert i gorgonzola, ja que el seu sabor combina la cremositat del camembert, rica i humida, amb l'acidesa del gorgonzola blau. Es pren com a formatge de taula o per a canapès.

## Enllaços externs

* www.cambozola.de
# Camembert

* Aquest article tracta sobre el poble de Camembert. Vegeu-ne altres significats a «Camembert (formatge)».
Camembert és un poble francès del departament de l'Orne, a la Normandia. És molt conegut per donar nom a un formatge, el Camembert.